Vespasians forum

Vespasians forum eller Forum pacis (latin for «Fredens forum») ble innviet av keiser Vespasian i 75 e.Kr. Dette forumet var en stor, kvadratisk plass omgitt av en portico med en rekke store saler langs østre side. Det er i sin helhet å forstå som et tempelanlegg.

Beskrivelse
Keiseren anla forumet til minne om den romerske seieren i den første jødisk-romerske krigen. Her ble blant annet krigsbyttet fra Jerusalems ødeleggelse oppbevart. Det avslutter rekken av de keiserlige fora mot øst. I antikken var templet her kjent som Romas vakreste.

Forum Pacis skiller seg fra de andre keiserfora fordi templet utelukkende hadde kultiske funksjoner.

Utgravinger 
Forum Pacis har aldri vært fullt utgravd, og plasseringen av bygningen ble først fastslått med sikkerhet i 1899, da Lanciani, sekretær for Romas Commissione Archeologica Communale F.U.R. fastslo at to fragmentene fra Forma Urbis Romae (et stort marmorkart over Roma) er Templum Pacis.

De første utgravningene ble foretatt i hast i 1930-årene, da Benito Mussolini ønsket å anlegge Via dei Fori Imperiale over området med de keiserlige fora. Utgravningen avdekket et område mot sørøst, og man fant noen søyler og bygningsrester, men det gav ikke mye ny viten, derfor er F.U.R. stadig den viktigste kilden til å rekonstruere Templum Pacis. På den bakgrunn kunne Templum Pacis rekonstrueres som en porticus med et tempel for enden av en midtakse.
 
Senere er deler av kirken SS. Cosma e Damiano erkjent som rester av Templum Pacis. Kirken ble oppført på 500-tallet tilsynelatende på rester av Templum Pacis og Templum Romuli.

Senere års større utgravninger i hele området omkring de keiserlige fora har ønsket å granske områder der det ikke før var blitt gjort i særlig grad, eller overhodet. På Templum Pacis har man blant annet funnet en frisørsalong fra 1880-tallet og en kirkegård fra 6.-7.årh. Man har kunnet se at restene av templet blant annet er blitt gjenbrukt som fundament til bygninger i middelalderen. I april 1999 har man i området mellom Via Alessandrina og Via dei Fori Imperiali avdekket noe av de rektangulære strukturer som er markert på F.U.R. De er tolket forskjellig: Som havebed, fontener og statuebaser. De deler som ble avdekket, tyder på å være innhegninger til havebed, idet et drensrør fra samme innhegning er blitt funnet tett ved.

Referanser

Litteratur
 James C. Anderson: The Historical Topography of the Imperial Fora. Brüssel 1984.
 Antonio Maria Colini: Notizario scavi: Templum Pacis. I: Bollettino della Commissione Archeologica del Comune di Roma. Bd. 62, 1934, S. 165–66.
 Antonio Maria Colini: Forum Pacis. In Bollettino della Commissione Archeologica del Comune di Roma. Bd. 65, 1937, S. 7–40.
 Ferdinando Castagnoli, Lucos Cozza: L'angolo meridionale del Foro della Pace. In: Bollettino della Commissione Archeologica del Comune di Roma. Bd. 76, 1956/58, S. 119–142.
 Carlos F. Noreña: Medium and Message in Vespasian’s Templum Pacis. In: Memoirs of the American Academy in Rome. Bd. 48, 2003, S. 25–43.
 Eva Margareta Steinby (utg.): Lexicon Topographicum Urbis Romae. Bd. 4. Quasar, Rom 1999, s.v. Templum Pacis.
 Roberto Meneghini, Riccardo Santangeli Valenzani: I Fori Imperiali. Gli scavi del Comune di Roma (1991–2007). Viviani Editori, Rom 2007, ISBN 978-88-7993-125-0.

Eksterne lenker
 

Keiserfora
Templer i Roma
Rione Monti
Etableringer i 75